Rettens stillingtagen til fortsat varetægtsfængsling i sag om grov vold og afpresning indenfor rockerkredse
Ret: Retten i Odense (1. instans)
Faggruppe: Straffesag — Grundlovssag
Sagsemner: Efterforskning og straffeproces;

RETTEN I ODENSE - 11.afdeling

Udskrift af retsbogen

Den 6. maj 2011 kl. 09.15 blev retten sat af Dommer.

Retsmødet var offentligt.

Rettens nr. 11-1501/2011
Politiets nr. 2300-73251-00024-11

Anklagemyndigheden
mod
Sigtede 1
cpr-nummer Født 1976,
Sigtede 2
cpr-nummer Født 1967,
Sigtede 3
cpr-nummer Født 1981 og
Sigtede 4
cpr-nummer Født 1983

Fristforlængelse

Anklager var mødt for anklagemyndigheden og fremlagde omslag med bilag.

Den for Sigtede 3 beskikkede forsvarer, advokat Mette Grith Stage, var mødt.

Sigtede 3 blev fremstillet kl. 9.15.

Sigtede blev gjort bekendt med, at han fortsat ikke havde pligt til at udtale sig.

Anklageren anmodede om, at dørene blev lukket i medfør af retsplejelovens §
29, stk. 2, nr. 4, idet der er tale om en sag om grov vold og afpresning in-
denfor rockerkredse. Afgørende hensyn til efterforskningen tilsiger, at dørene
lukkes, idet både de sigtede og eventuelle medgerningsmænd, der er på fri fod
eller sidder varetægtsfængslet i et større sagskompleks, vil have stor i in-
teresse i at få af vide, hvad der bliver oplyst og forklaret under nærværende
sag.

Forsvareren ville ikke protestere mod dørlukning.

Der var ingen repræsentanter fra pressen tilstede.

Std 75235



side 2

Retten afsagde

Kendelse:

Efter de foreliggende oplysninger, herunder at det drejer sig om grov vold og
afpresning indenfor rockerkredse må det antages, at forhandling om dørluk-
ning i et offentligt retsmøde på afgørende måde vil kunne hindre sagens op-
lysning, jf. retsplejelovens § 29 c, stk. 1, 2. pkt., hvorfor

bestemmes:

Dørene lukkes under forhandlingen om dørlukning.

Dørene blev lukket kl. 8.20.

Anklageren redegjorde for sagen og henviste til, at sagen er færdigefterforsk-
et, og at der nu er udarbejdet anklageskrift af dags dato. Anklagemyndighe-
den har endnu ikke nået at udarbejde bevisfortegnelse, idet man fortsat er i
gang med at kopiere sagens bilag. Ifølge anklageren skal der afhøres fem vid-
ner, og der skal afsættes cirka fire timer til telefonaflytninger.

Dommeren bemærkede, at man på baggrund af henvendelser til forsvarerne
kan konstatere, at det vil være muligt at hovedforhandle sagen den 17., 19. og
24. august 2011.

Anklageren oplyste, at også anklagemyndigheden vil kunne møde på de an-
førte datoer.

Dommeren oplyste, at eneste udestående problem er spørgsmål om en rets-sal,
da det vil være nødvendigt at få rådighed over en større retssal, idet der er tale
om fire tiltalte og fire forsvarer.

Anklageren begærede herefter fængslingsfristen forlænget i to uger med hen-
blik på berammelse. Det er fortsat anklagemyndigheden opfattelse, at fængs-
lingsgrundlaget i retsplejelovens § 762, stk. 1, nr. 2 og nr. 3 er opfyldt, idet der
fortsat er grund til at tro, at de tiltalte i sagen vil påvirke dens afgørelse ved at
aftale forklaringer indbyrdes og med vidner, hvis de lades på fri fod. Der er
tillige grund til at tro, at de fortsat vil efterstræbe forurettede i sagen.

Advokat Mette Grith Stage havde en kort samtale med Sigtede 3.

Den beskikkede forsvarer oplyste, at man ikke er enig i, at der er grundlag for
fortsat varetægtsfængsling, men ikke vil protestere mod en vare-
tægtsfængsling frem til den 17. maj 2011, hvor der vil ske endelig berammel-
se af sagen.

Retten afsagde herefter sålydende



side 3

Kendelse

Af de i kendelse af 14. marts 2011 anførte grunde, og idet retten ikke finder, at
de nu foreliggende oplysninger har afsvækket mistankegrundlaget mod
Sigtede 3, findes betingelserne i retsplejelovens § 762, stk. 1, nr. 2 og nr. 3
fortsat at være opfyldt, hvorfor

bestemmes:

Sigtede 3 skal forblive varetægtsfængslet.

Fristen efter retsplejelovens § 767, stk. 1 udløber 16. maj 2011.

Retsmøde til behandling af en eventuel anmodning om fristforlængelse blev
fastsat til samme dag kl. 9.00.

Sigtede frafaldt kære til landsretten.

Sigtede 1 blev fremstillet kl. 9.30.

Sigtede blev gjort bekendt med, at han fortsat ikke havde pligt til at udtale sig.

Den for Sigtede 1 beskikkede forsvarer, advokat Michael Juul Eriksen, var
mødt.

Anklageren redegjorde for sagen og henviste til, at sagen er færdigefterforsk-
et, og at der er udarbejdet anklageskrift af dags dato. Anklagemyndigheden har
endnu ikke nået at udarbejde bevisfortegnelse, idet man fortsat er i gang med
at kopiere sagens bilag. Ifølge anklageren skal der afhøres fem vidner, og der
skal afsættes cirka fire timer til telefonaflytninger.

Dommeren bemærkede, at man på baggrund af henvendelser til forsvarerne
kan konstatere, at det vil være muligt at hovedforhandle sagen den 17., 19. og
24. august 2011.

Anklageren oplyste, at også anklagemyndigheden vil kunne møde på de an-
førte datoer.

Dommeren oplyste, at eneste udestående problem er spørgsmål om en rets-sal,
da det vil være nødvendigt at få rådighed over en noget større retssal, idet der
er tale om fire tiltalte og fire forsvarer.

Anklageren begærede herefter fængslingsfristen forlænget i to uger med hen-
blik på berammelse. Det er fortsat anklagemyndigheden opfattelse, at fængs-
lingsgrundlaget i retsplejelovens § 762, stk. 1, nr. 2 og nr. 3 er opfyldt, idet



side 4

der fortsat er grund til at tro, at de tiltalte i sagen vil påvirke dens afgørelse ved
at aftale forklaringer indbyrdes og med vidner, hvis de lades på fri fod. Der er
tillige grund til at tro, at de fortsat vil efterstræbe forurettede i sagen.

Advokat Michael Juul Eriksen protesterede på vegne af sin klient mod fortsat
varetægtsfængsling. Han henviste til, at der nu er udarbejdet anklageskrift og
efterforskningen er afsluttet. Vedrørende tiltalen i forhold 1 bestrides det, at
der foreligger en stiltiende trussel om vold, hvis en person bliver pålagt at be-
tale et kontingentbeløb. Dette forhold vil ikke kunne medføre en vare-
tægtsfængsling. For såvidt angår tiltalen i forhold 3a er der ikke noget bevis
for, at hans klient er involveret i volden. Hans klient har ikke vidst noget om
det. Det er ikke nok, at forurettede har en opfattelse af, at han hans klient har
været involveret i volden. Hans klient har ikke være til stede, og hvad foru-
rettede tror er ikke nok til en fortsat varetægtsfængsling. Det nu foreliggende
fængslingsgrundlag er for tyndt, idet efterforskningen er afsluttet, og folk har
afgivet forklaring. Der er således reelt ikke nogen påvirkningsrisiko. Den
omstændighed at en person bliver tildelt bad standing indikerer ikke uden vi-
dere, at der samtidigt er tale om en trussel om vold. Hvis sagen først kan be-
rammes til hovedforhandling i august, hvilket alt tyder på, og såfremt hans
klient skal sidde fængslet frem til august, vil der ikke være proportionalitet
mellem tiltalen og den lange varetægtsfængsling. Endvidere tvivler han på, at
hans klient vil blive dømt, hvorfor han anmoder om, at hans klient bliver løs-
ladt.

Dommeren tilkendegav, at Sigtede 1 fortsat ikke har ønsk-et at udtale sig i
sagen, hvorfor de i rettens kendelse af 14. marts 2011 anfør-te grunde stadig
ses at være opfyldt. Efter de foreliggende oplysninger er sig-tede Overordnet
medlem af Bandidos i Odense, og det er almindelig kendt, at de underordnede
medlemmer i bander ikke foretager sig noget uden ordrer ovenfra.

På baggrund af rettens tilkendegivelse gjorde forsvarer advokat Michael Juul
Eriksen gældende, at dommeren er inhabil til at hovedforhandle sagen, idet
retten på baggrund af sin tilkendegivelse omkring rolle fordelingen i banderne
allerede har taget stilling til skyldsspørgsmålet vedrørende hans klient. Han
gjorde derfor gældende, at dommeren er inhabil til at hovedforhandle sagen i
august måned 2011.

Der afsagdes sålydende

Kendelse :

Det fremgår af rettens kendelse af 14 marts 2011, at sigtede ikke har ønsket at
udtale sig, og at retten efter de foreliggende oplysninger har lagt til grund, at
sigtede er Overordnet medlem af Bandidos  i Odense. Det forhold, at jeg under
fristforlængelsen i dag har udtalt mig generelt om den hierarkiske opbygning i
banderne kan ikke opfattes således, at jeg derved har taget stilling til



side 5

skyldsspørgsmålet vedrørende tiltalte. Jeg finder således ikke, at der forelig-
ger omstændigheder, der rejser tvivl om min fuldstændige upartiskhed i sa-gen
jf. retsplejelovens § 61, at der er grundlag for, at jeg skal vide mit sæde under
hovedforhandlingen, hvorfor

bestemmes :

Jeg viger ikke mit sæde under hovedforhandlingen.

Advokat Michael Juul Eriksen oplyste, at han ønsker at kære spørgsmålet til
landsretten og vil fremkomme med et indlæg.

Advokat Michael Juul Eriksen anmodede om, at anklagemyndigheden over-
vejer at ophæve besøgs- og brevkontrollen i forhold til hans klients kæreste.

Anklageren tilkendegav, at man ikke ønskede at ophæve besøgs og brevkont-
rol for sigtede.

Retten afsagde herefter sålydende

Kendelse

På baggrund af de i rettens kendelse af 14. marts 2011 anførte grunde, og de
efterfølgende oplysninger, der ikke har afsvækket mistankegrundlaget mod
Sigtede 1, findes betingelserne i retsplejelovens § 762, stk. 1, nr. 2 og nr. 3
fortsat at være opfyldt, hvorfor

bestemmes:

Sigtede 1 skal forblive varetægtsfængslet.

Fristen efter retsplejelovens § 767, stk. 1 udløber mandag den 16. maj 2011.

Retsmøde til behandling af en eventuel anmodning om fristforlængelse blev
fastsat til kl. 9.15.

Sigtede tog kæreforbehold.

Sigtede 1 blev ført til arresten kl. 9.45.

Der fremlagdes telefax af 5. maj 2011 fra den for sigtede Sigtede 2 beskikkede
forsvarer, advokat Niels Rex, og telefax af 4. maj 2011 fra den for Sigtede 4
beskikkede forsvarer, advokat Henrik Stagetorn, hvoraf fremgår, at de to
sigtede er indforstået med, at varetægtsfængslingen forlænges i yderligere fire
uger på skriftlig grundlag og uden fremstilling i retten.



side 6

Retten bestemte, at Sigtede 2 og Sigtede 4 skal forblive varetægtsfængslede.

Fristen efter retsplejelovens § 767, stk. 1 vedrørende Sigtede 2 udløber
mandag den 16. maj 2011.

Retsmøde til behandling af en eventuel anmodning om fristforlængelse blev
fastsat til kl. 9.30.

Fristen efter retsplejelovens § 767, stk. 1 vedrørende Sigtede 4 udlø-ber
mandag den 16. maj 2011.

Retsmøde til behandling af en eventuel anmodning om fristforlængelse blev
fastsat til kl. 9.45.

Sagen udsat.

Dørene åbnet.

Retten hævet.

Dommer